[Foto’s en video] Olifant wonderbaarlik uit see gered - Maroela Media
Foto: Sri Lanka-vloot
Die reusedier is Dinsdag tydens ŉ 12 uur lange operasie deur die vloot na veiligheid gebring. Hy het desperaat probeer om sy slurp bo die water te hou toe hy opgemerk is. Hy is vermoedelik in die see meegesleur toe hy die Kokilai-strandmeer wou oorsteek.
Duikers en natuurlewebeamptes het die soogdier genader en toue om hom gebind voor hy stadig na vlakker water gesleep en vrygelaat is.
Dié reddingspoging volg ses weke nadat die vloot en plaaslike inwoners 20 loodswalvisse gered het wat gestrand geraak het by nabygeleë Trincomalee, ŉ natuurlike hawe wat bekend is vir walviskyk.
Die ministerie van verdediging het gesê die voorval het ongeveer 15 km van Kokkuthuduwai in Kokilai plaasgevind. “Seesoldate het gesien seestrome trek die olifant al verder in die see in,” lui ŉ verklaring.
Die vloot in Sri Lanka het gesê die departement van natuurlewe het die nodige opdragte verskaf wat noodsaaklik was tydens die reddingspoging.
Goed gedoen! Dit is reg dat die mens die dier in sy nood bystaan!
Lewe · 2 jare gelede
Lewe? Ja, die lewe is vir diere ook kosbaar. Behalwe in SA word gemoor vir slegs ‘n selfoon.
Mooi so, mense van Sri Lanka, wat ‘n wonderlike gebaar.
Neeeee Lewe · 2 jare gelede
SA sit darem nie NET met slegte mense en moordenaars nie.
Reg oor die wêreld kry jy jou slegte EN goeie mense.
Hier eord ook darem diere EN mense gered in nood.
Pragtige dingetjie! Dalk het hy self gaan swem om weg te kom van die spul.
Hulle gebruik olifante as slawe of verf hulle bont vir hulle simpel rituele.
Bly hy lewe.